U-I-158/92
Natisni
Opravilna št.:
U-I-158/92
Datum odločitve:
18. 2. 1993
Objavljeno:
OdlUS II, 21
ECLI:
ECLI:SI:USRS:1993:U.I.158.92
Akt:
Odlok Občinske skupščine Celje o prostorskih ureditvenih pogojih za območje Začret (Ur. list SRS, št. 40/89)
Izrek:
Pobuda za oceno ustavnosti in zakonitosti izpodbijanega odloka se ne sprejme.
Evidenčni stavek:
Ni v neskladju z zakonom odlok občinske skupščine o prostorskih ureditvenih pogojih, s katerimi se za pozidavo namenja manjša površina zemljišč od površine zemljišč, predvidene za pozidavo z dolgoročnim oziroma srednjeročnim družbenim planom občine.
Geslo:
Uporaba kmetijskih zemljišč za nekmetijske namene (pozidava).
Varstvo kmetijskih zemljišč pred spremembo namembnosti.
Pravna podlaga:
Zakon o kmetijskih zemljiščih (ZKZ).
Zakon o urejanju naselij in drugih posegov v prostor (ZUN), 37. do 39. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Ivan Regoršek, Šentjur pri Celju
Datum vloge:
15. 12. 1992
Vrsta odločitve:
sklep
Vrsta rešitve:
nesprejem pobude
Dokument:
US16394
Dokument v PDF obliki:
U-I-158-92.pdf
114 KB
Prenesite datoteko
U-I-158/92
18/2-1993
S K L E P
Ustavno sodišče je na seji dne 18/2-1993 obravnavalo pobudo Ivana Regorška iz Šentjurja pri Celju in
s k l e n i l o :
Ustavno sodišče ne sprejme pobude in ne začne postopka za oceno ustavnosti in zakonitosti odloka Skupščine občine Celje o prostorskih ureditvenih pogojih za območje Začret (Uradni list SRS, št. 40/89).
O b r a z l o ž i t e v
Pobudnik izpodbija ustavnost in zakonitost v izreku tega sklepa navedenega občinskega odloka z utemeljitvijo, da je območje zazidljivosti po prostorskih ureditvenih pogojih, ki so sestavni del izpodbijanega odloka, v popolnem nasprotju z območji zazidljivosti, določenimi z dolgoročnim in srednjeročnim planom občine Celje. Pobudnik je lastnik kmetijskega zemljišča parc. št. 1022/11, 1022/12 in 1023/5 pod vl. št. 364, k.o. Trnovlje, na katerem bi želel postaviti lesen objekt, za katerega pa ne more pridobiti lokacijskega dovoljenja oziroma potrdila zaradi navedenega neskladja glede zazidljivosti zemljišč (ki naj bi bilo podano tudi glede parc. št. 1022/8, 1022/7 in 1022/14).
Na podlagi pregleda grafičnih prilog in tekstualnih delov dolgoročnega in srednjeročnega plana občine Celje ter prostorskih ureditvenih pogojev, ki so sestavni del izpodbijanega odloka, je ustavno sodišče ugotovilo, da se pobudnikovo zemljišče ne nahaja v območju obravnavanih prostorskih ureditvenih pogojev. Pobudnikove parc. št. 1022/11, 1022/12 in 1023/5 ležijo severno od zgornje meje ureditvenega območja po obravnavanih prostorskih ureditvenih pogojih, tako da zgornja meja tega ureditvenega območja poteka neposredno južno od parc. št. 1022/12. Območje severno od zgornje meje ureditvenega območja po izpodbijanem odloku je označeno kot I. območje kmetijskih zemljišč, ki je trajno namenjeno kmetijski proizvodnji.
Glede ostalih zemljišč, ki jih omenja pobudnik, je na podlagi navedenega gradiva mogoče ugotoviti, da se nahajajo v II. območju kmetijskih zemljišč, ki pa jih je mogoče pod pogoji iz zakona o kmetijskih zemljiščih (Uradni list SRS, št. 1/79 in 5/91) uporabiti tudi za nekmetijske namene.
Ustavno sodišče je tudi ugotovilo, da je bil izpodbijani odlok sprejet po postopku, določenem v 37. do 39. členu zakona o urejanju naselij in drugih posegov v prostor (Uradni list SRS, št. 18/84, 37/85, 29/86 in 26/90). Zato na podlagi 7. člena ustavnega zakona za izvedbo ustave Republike Slovenije in 15. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76) pobude ni sprejelo in ni začelo postopka.
P r e d s e d n i k
dr. Peter Jambrek